Številka: 0103-446/2014/5

Datum: 30.9.2014

Zadeva: Vračilo regresa za letni dopust

Spoštovani,

prejeli smo vaše vprašanje glede vračila regresa za letni dopust zaradi prenehanja delovnega razmerja tekom koledarskega leta. Zanima vas, kako se pravilno izvede poračun, glede na to, da je potrebno regres poročati pod šifro J090. Ali znesek v negativni vrednosti zaposlenemu pri zadnji plači obračunate kot bruto znesek? V primeru, da je potrebno pri obračunu plače upoštevati odbitek v neto znesku vas zanima, ali ga prikažete pod šifro K900 in ali potem v ISPAP negativni bruto znesek prikažete le informativno?

Sporočamo vam, da je v zvezi z vračilom regresa v primeru prenehanja delovnega razmerja tekom koledarskega leta na naši spletni strani že objavljeno pojasnilo št. 0103-446/2014/2 z dne 21.7.2014: [Vračilo regresa v primeru prenehanja delovnega razmerja tekom koledarskega leta.](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/doc/Vracilo_regresa-prenehanjeDR.doc)

Dodatno pojasnjujemo, da javni uslužbenec vrača neto razliko v regresu za letni dopust. Ko delodajalec, kot plačnik davka, od zaposlenega prejme vračilo neto zneska, pri pristojnem davčnem organu predloži popravek obračuna davčnega odtegljaja (popravek REK-1) obrazca pod šifro 1103 in zahteva vračilo preveč plačanih obveznih dajatev. Pravno podlago za vračilo preveč izplačanega regresa za letni dopust predstavlja 165. člen Zakona za uravnoteženje javnih financ (Uradni list RS, št. [40/12](http://www.uradni-list.si/1/objava.jsp?urlurid=20121700), [96/12](http://www.uradni-list.si/1/objava.jsp?urlurid=20123693) - ZPIZ-2, [104/12](http://www.uradni-list.si/1/objava.jsp?urlurid=20123990) - ZIPRS1314, [105/12](http://www.uradni-list.si/1/objava.jsp?urlurid=20124001), [25/13](http://www.uradni-list.si/1/objava.jsp?urlurid=2013892) - odl. US, [46/13](http://www.uradni-list.si/1/objava.jsp?urlurid=20131756) - ZIPRS1314-A, [56/13](http://www.uradni-list.si/1/objava.jsp?urlurid=20132139) - ZŠtip-1, [63/13](http://www.uradni-list.si/1/objava.jsp?urlurid=20132519) - ZOsn-I, [63/13](http://www.uradni-list.si/1/objava.jsp?urlurid=20132520) - ZJAKRS-A, [99/13](http://www.uradni-list.si/1/objava.jsp?urlurid=20133548) - ZUPJS-C, [99/13](http://www.uradni-list.si/1/objava.jsp?urlurid=20133549) - ZSVarPre-C, [101/13](http://www.uradni-list.si/1/objava.jsp?urlurid=20133675) - ZIPRS1415 in [101/13](http://www.uradni-list.si/1/objava.jsp?urlurid=20133676) - ZDavNepr).

V kolikor bo javni uslužbenec vračal preveč izplačani regres za letni dopust v obliki odtegljaja od plače, vam sporočamo, da se le-ta ne poroča v ISPAP, saj se odtegljaji, upoštevaje določbe Uredbe o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?urlurid=2009487), [23/09](http://www.uradni-list.si/1/objava.jsp?urlurid=2009979), [48/09](http://www.uradni-list.si/1/objava.jsp?urlurid=20092423), [113/09](http://www.uradni-list.si/1/objava.jsp?urlurid=20095149), [25/10](http://www.uradni-list.si/1/objava.jsp?urlurid=20101096), [67/10](http://www.uradni-list.si/1/objava.jsp?urlurid=20103703), [105/10](http://www.uradni-list.si/1/objava.jsp?urlurid=20105472), [45/12](http://www.uradni-list.si/1/objava.jsp?urlurid=20121922), [24/13](http://www.uradni-list.si/1/objava.jsp?urlurid=2013868), [51/13](http://www.uradni-list.si/1/objava.jsp?urlurid=20131975), [12/14](http://www.uradni-list.si/1/objava.jsp?urlurid=2014354), [24/14](http://www.uradni-list.si/1/objava.jsp?urlurid=2014957), [52/14](http://www.uradni-list.si/1/objava.jsp?urlurid=20142339) in [59/14](http://www.uradni-list.si/1/objava.jsp?urlurid=20142608)) in Pravilnika o metodologiji za posredovanje in analizo podatkov o plačah, drugih izplačilih in številu zaposlenih v javnem sektorju (Uradni list RS, št. [28/14](http://www.uradni-list.si/1/objava.jsp?urlurid=20141170) in [52/14](http://www.uradni-list.si/1/objava.jsp?urlurid=20142341)), v ISPAP ne poročajo. Način poročanja vračila že izplačanega regresa za letni dopust je določen v zgoraj navedenem pojasnilu št. 0103-446/2014/2 z dne 21.7.2014.

S spoštovanjem,

 **Mojca RAMŠAK PEŠEC**

 **GENERALNA DIREKTORICA**

Poslano:

- naslov